אחרי מספר ימים חמימים - גל החום הגיע: היום (שבת) תחול עלייה ניכרת בטמפרטורות וייעשה שרבי ברוב אזורי הארץ. בשפלה ובפנים הארץ ישררו עומסי חום כבדים וישנו חשש משריפות בשל אחוזי הלחות הנמוכים.
לידיעת הגולשים והרוחצים שיחפשו מפלט בים - הגלים בים התיכון יגיעו לגובה של 30-60 ס"מ. טמפרטורת המים - 23 מעלות. מחר ישרור שרב כבד עם עומסי חום כבדים עד קיצוניים ברוב אזורי הארץ. לאורך החוף ינשבו רוחות צפוניות ערות. גם ביום שני צפויים עומסי חום כבדים עד קיצוניים ברוב הארץ.הקלה מסוימת צפויה רק ביום שלישי הקרוב. במהלך היום תחול ירידה ניכרת של הטמפרטורות, אך הן עדיין צפויות להיות גבוהות מהרגיל לעונה ובהרים ובפנים הארץ עדיין ישררו תנאי שרב.